**14. 4. 2020.**

Dragi učenici!

Nadam se da ste se odmorili i ugodno proveli blagdan u krugu svoje obitelji. Nastavljamo s nastavom na daljinu. Sigurna sam da ćete i nadalje biti vrijedni i odgovorni u izvršavanju svojih školskih obveza.

**MATEMATIKA –** udžbenik str. 80. i 81. (**Množenje brojem 4**)

Trebate riješiti 1. zadatak ispod naslova (PONOVIMO). Zatim pažljivo pročitajte matematičku priču i proučite rješenje. U matematičku bilježnicu napišite naslov **Množenje brojem 4.**

Nakon naslova preskočite nekoliko redaka i redom zapisujte množenje s 4. Ispod toga zamijenite mjesta faktorima. Kada budete pisali množenje kao uzastopno zbrajanje broja 4, ne preskačite pravokutnike u vašim bilježnicama. Pišite u svaki pravokutnik tako da vam sve stane u jedan red.

Množenje brojem 4

 1 ∙ 4 = 4 4 ∙ 1 = 4

 2 ∙ 4 = 4 + 4 = 8 4 ∙ 2 = 8

 3 ∙ 4 = 4 + 4 + 4 = 12 4 ∙ 3 = 12

 4 ∙ 4 = 4 + 4 + 4 + 4 = 16 4 ∙ 4 = 16

 5 ∙ 4 = 4 + 4 + 4 + 4 + 4 = 20 4 ∙ 5 = 20

 6 ∙ 4 = 4 + 4 + 4 + 4 + 4 + 4 = 24 4 ∙ 6 = 24

 7 ∙ 4 = 4 + 4 + 4 + 4 + 4 + 4 + 4 = 28 4 ∙ 7 = 28

 8 ∙ 4 = 4 + 4 + 4 + 4 + 4 + 4 + 4 + 4 = 32 4 ∙ 8 = 32

 9 ∙ 4 = 4 + 4 + 4 + 4 + 4 + 4 + 4 + 4 + 4 = 36 4 ∙ 9 = 36

10 ∙ 4 = 4 + 4 + 4 + 4 + 4 + 4 + 4 + 4 + 4 + 4 = 40 4 ∙ 10 = 40

Ovdje učimo i VIŠEKRATNIKE broja 4. To su brojevi: 4, 8, 12, 16, 20, 24, 28, 32, 36, 40…

U udžbeniku proučite zadatak na vrhu 81. stranice, a zatim riješite sve zadatke na istoj stranici (od 1. do 6.)

BUDITE VRIJEDNI I UČITE TABLICU MNOŽENJA S 4!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**HRVATSKI JEZIK – Ivan Goleš: Ulica koja miriše** (čitanka str. 116.)

Manje poznate riječi i izrazi iz priče:

* ne obazirući se – ne osvrćući se, ne primjećujući nikoga
* gradska uprava – ljudi koji donose odluke
* mladice – mlade stabljike drveta

Pažljivo pročitajte priču i **usmeno** odgovorite na pitanja na str. 117.

Zatim pažljivo promotrite priču i **usmeno** odgovorite i na sljedeća pitanja:

1. Od koliko se dijelova sastoji ova priča?
2. Kako se nazivaju dijelovi priče?
3. Po čemu ih prepoznaješ?

**PONOVIMO!**

Priča se sastoji od **ODLOMAKA** ili **ODJELJAKA.**

Prepoznajemo ih po uvučenoj prvoj riječi na početku svakog odlomka.

Ova priča ima šest odlomaka ili odjeljaka.

Otvorite pisanke, napišite današnji datum, ime i prezime književnika te naslov priče. Vaš sljedeći zadatak je da svakom odlomku priče odredite naslov. U tome će vam pomoći 1. zadatak u radnoj bilježnici na str. 113. (Odredite pravilan redoslijed događaja i prepišite ga u pisanku.)

 14. 4. 2020.

 Ivan Goleš

 Ulica koja miriše

Redoslijed događaja:

1. Ulica i crne mačke.

Priču naučite izražajno čitati i pripovijedati prema redoslijedu događaja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LIKOVNA KULTURA** – Volumen i masa u prostoru – Građevine i tijela u prostoru

**Potreban pribor**: kutijice (veće i manje), kolaž papir ili bijeli papir, karton, flomasteri, škare, ljepilo

Vaš zadatak je od veće kutijice izraditi zgradu. Prozore i vrata možete nacrtati flomasterom ili zalijepiti plohe od kolaž papira. Od papirnatih vrpci i manjih kutijica izradite ulicu i vozila. Kotače vozilima napravite od čvršćeg kartona.

Napravite barem po jednu zgradu, ulicu i vozilo. Nadam se da ćete se poigrati izrađenim modelima.

Želim vam puno uspjeha u radu!

Pozdravlja vas vaša učiteljica Mirjana!